Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
28 เม.ย. 2558

เคาะกลยุทธ์ลงทุนบ่าย 
สรุปภาวะตลาดเช้า 
– SET Index ปรับตัวลงต่อเนื่องตลอดช่วงเช้าลงมาปิดที่ระดับ 1,533.33 จุด -15.50 จุด (-1.00%) ด้วยมูลค่าการซื้อขายที่ 21,390.35 ลบ.
– Most Positive Impact: TOP (+0.11จุด)/ NYT (+0.10 จุด)/ OISHI (+0.08จุด)          – Most Negative Impact: TRUE(-1.31จุด)/ SCC (-1.28 จุด)/ PTT (-0.91 จุด)
จุดสังเกต:หุ้นใหญ่ในกลุ่ม Bank Energy ICT Food Conmat และ Property ล้วนปรับตัวลงและฉุดภาพรวมตลาด ขณะที่หุ้นรายตัวในภาพรวมต่างก็เคลื่อนไหวในแดนลบ
 
แนวโน้มตลาดบ่าย 
– แกว่งแดนลบในกรอบ 1,530-1,540 จุด – SET Index ในช่วงบ่าย มีโอกาสแกว่งในแดนลบในกรอบ 1,530-1,540 จุด จากปัจจัยลบต่างประเทศทั้งการปรับถอยของตลาดภูมิภาคและความกังวลการชะลอตัวของเศรษฐกิจอินโดนีเซียซึ่งกดดันตลาดหุ้นในกลุ่ม TIP รวมถึงปัจจัยลบในประเทศจากการหดตัวลงเป็นเดือนที่ 3 ของยอดส่งออกไทยในเดือนมี.ค.58 ที่ -4.45% อ่อนแอกว่าที่ตลาดคาดที่ -3.5% (แนวต้าน: 1,545 และ 1,555 // แนวรับ: 1,530 และ 1,515)
สำหรับภาพใหญ่ เรายังคงมุมมองระมัดระวังต่อทิศทางตลาดในช่วงไตรมาส 2/58(พ.ค.-มิ.ย.) โดยประเมิน downside ที่ 1,440 จุด (ซึ่งอาจไม่ลึกถึงระดับดังกล่าว) จากปัจจัยเสี่ยงเรื่องการปรับลดประมาณการกำไรของบริษัทจดทะเบียนหลังงบไตรมาส 1/58
-หุ้นแนะนำภาคบ่าย: เก็งกำไร TRC (กำไรปีหน้าคาดเติบโต 104.2% จากงานก่อสร้างเหมืองโพแทซ + ขยายธุรกิจลงทุนเหมืองโพแทช โดยถือหุ้นโครงการ APMC 4.36% และมีแผนจะเพิ่มการถือหุ้นเป็น 25-32% ในปีนี้ ทำให้ราคาพื้นฐานมีโอกาสขยับขึ้นเป็น 13.5 บาท)
 
คำแนะนำ
– กลยุทธ์: “ชะลอการซื้อ โดยรอให้ดัชนีทะลุ 1,540 จุด กลับขึ้นมา จึงทยอยเข้าเก็ง
กำไร” ตลาดมีความเสี่ยงลงทดสอบ 1,520 จุด แนะนำชะลอการซื้อเก็งกำไร ยกเว้นเมื่อตลาดกลับขึ้นมายืนเหนือ 1,540 จุด หรือเสี่ยงซื้อแถว 1,520 จุด เน้นหุ้นที่ร่วงลงแรงและมี valuation ไม่แพง (อสังหาริมทรัพย์ และธนาคารขนาดกลาง) รวมถึงหุ้นที่มีประเด็นลงทุนบวก เพื่อลุ้นฟื้นตัวกลับขึ้นไปทดสอบ 1,560-1,580 จุด
 
Trading Idea
– หุ้นเข้า SET50 (21 เม.ย.58): SET50 (+) BLA ITD SUPER TPIPLWHA / (-) BAY BJC KTIS SPALI VGI
– หุ้นพลังงานที่น่าสนใจ:BCP TOP BANPU SGP
 
ประเด็นจับตา/ติดตาม 
– (-) ภาวะเงินทุนต่างชาติ – ต่างชาติกลับมาขายสุทธิตลาดหุ้น TIP ด้วยความกังวลการชะลอตัวทางเศรษฐกิจ